**Nikola Kalinić** (Solin, 5. siječnja 1988.), hrvatski nogometaš i reprezentativac.

Klupska karijera
----------------

### Hajduk Split i posudbe

U splitskome Hajduku igrao je od svoje desete godine. Rano je bio zapažen i debitirao je u seniorskoj momčadi sa 17 godina, krajem studenoga 2005. godine, protiv Cibalije u Vinkovcima. U prvih je 11 prvi puta krenuo na utakmici hrvatskoga Kupa s Osijekom, na Poljudu, te iste sezone. Zabilježio je još par nastupa, no nije se probio među prvotimce. Nakon dolaska Zorana Vulića za trenera Hajduka poslan je na polugodišnju posudbu u Pulu. Jedan od razloga, navodno je bio i njegovo ležerno ponašanje tijekom ljetnih priprema kada je pokazivao zavidno znanje, no i pretjeranu sebičnost u igri. U Puli je postigao 3 pogotka i postao osloncem tog kluba, zaradivši velike simpatije trenera Krunoslava Jurčića. Nakon posudbe na *Verudi* unatoč želji da se tamo vrati ili ostane u Hajduku, poslan je na posudbu u Šibenik s obzirom da je Hajduk Šibenčanima 6 mjeseci ranije od dogovorenog uzeo Antu Rukavinu. Na Šubičevcu je od prve utakmice nastavio s vrlo obećavajućim igrama, paralelno s prvim nastupom za hrvatsku do 21 reprezentaciju. Nakon povratka u Hajduk, zajedno je s Rukavinom bio u prvom planu trenera Ivana Pudara za juriš na naslov prvaka i bitniji proboj u Europi, a isto tako nastavlja i dolaskom Sergija Krešića. Dok Rukavina oscilira, on postaje prvi napadač i strijelac kluba, te s 19 godina dobiva poziv u reprezentaciju. Proljetni dio pada u formi zajedno s cijelom momčadi, ali sezonu završava s izvanrednih 26 pogodaka u 36 utakmica gledajući sva natjecanja, te kao treći strijelac Prve HNL. Razočaran trenerom Jarnijem najavljuje odlazak iz kluba. Ipak, odlaskom Jarnija, Kalinić ostaje u klubu. Kao neprikosnoven prvotimac ostaje i u novoj sezoni najbolji strijelac iz kluba iskazavši se pogotcima iz jedanaesteraca, te asistencijama, iskazavši također veće zalaganje u igri. Dok ga je klub procjenjivao na 10 milijuna €, brojni europski klubovi tražili su načina kako bi ga kupili po manjoj cijeni.

Statistika u Hajduku

| Natjecanje | Nastupi | Golovi |
| --- | --- | --- |
| Prvenstvo | 59 | 32 |
| Kup | 12 | 11 |
| Superkup | 0 | 0 |
| Međunarodne | 8 | 1 |
| Splitski podsavez | 0 | 0 |
| **Ukupno** | **79** | **44**
 |
| Prijateljske | 15 | 18 |
| ***Sveukupno*** | **94** | **62** |

### Blackburn Rovers

31. srpnja 2009. godine je dogovoren Kalinićev transfer u engleski klub Blackburn Rovers, no zbog radne dozvole tek je 10. kolovoza 2009. godine obzanjeno kako će Nikola karijeru nastaviti u Engleskoj. Odšteta Hajduku je iznosila 7 milijuna €, plus još pola milijuna kada Nikola postigne svoj 15. pogodak, bez obzira na vrijeme. U Blackburnu je ukupno postigao 15 pogodaka u 54 utakmice, u svim natjecanjima.

### Dnjipro Dnjipropetrovsk

Ljeta 2011. godine napustio je englesku i Blackburn Rovers i prešao u ukrajinski Dnjipro za 6 milijuna £.

Reprezentativna karijera
------------------------

Na veliku je scenu mladi Solinjanin stupio kada je pod vodstvom Ivana Gudelja osvojio 4. mjesto na Europskom do 17 prvenstvu u Italiji. Već je tada pokazao sjajno snalaženje u protivničkom šesnaestercu, te izvrsnu kontrolu lopte i udarce bilo izvan ili unutar 16-erca. 29. rujna 2004. godine u kvalifikacijskoj utakmici s mladim Andorcima u prvom je poluvrjemenu postigao 5 pogodaka, dok nije izašao u 42. minuti. Nastavio je biti i nezamjenjiv centarfor Hrvatske do 19 reprezentacije za koju je u kvalifikacijama za Europsko prvenstvo postigao svih 5 pogodaka u 2 utakmice protiv Litve i Moldove. 

U A reprezentaciji debitirao je ušavši s klupe u prijateljskoj utakmici s Moldovom u Rijeci, u sklopu priprema za Europsko prvenstvo 2008. godine. Na samo prvenstvo putuje kao 4. napadač, zabilježivši minute na utakmici protiv Poljske.

Izvori
------

1. ↑  Statistika na službenim stranicama HNK Hajduk
2. ↑  Sportnet, Bernard Jurišić, *Kalinić potpisao za Blackburn*[*mrtav link*], preuzeto 21. listopada 2012.
3. 1 2  24sata, Marko Šnidarić, *Kalinić je potpisao za Dnjipro: Pregovori su bili iscrpljujući...*, preuzeto 21. listopada 2012.

Vanjske veze
------------

***Nikola Kalinić*** na Wikimedijinoj ostavi

* Nikola Kalinić na hnl-statistika.com
* () Nikola Kalinić na transfermarkt.co.uk

| * p
* r
* u
Sastav Hrvatske  na  UEFA Euru 2012. |
| --- |
| 1 Pletikosa • 2 Strinić • 3 Šimunić • 4 Buljat • 5 Ćorluka • 6 Pranjić • 7 Rakitić • 8 Vukojević • 9 Jelavić • 10 Modrić • 11 Srna (c) • 12 Kelava • 13 Schildenfeld • 14 Badelj • 15 Vrsaljko • 16 Dujmović • 17 Mandžukić • 18 Kalinić • 19 Kranjčar • 20 Perišić • 21 Vida • 22 Eduardo • 23 Subašić • Izbornik: Bilić | Hrvatska |

| * p
* r
* u
Sastav Hrvatske  na  UEFA Euru 2008. |
| --- |
| 1 Pletikosa • 2 Šimić • 3 Šimunić • 4 R. Kovač • 5 Ćorluka • 6 Vejić • 7 Rakitić • 8 Vukojević • 9 Kalinić • 10 N. Kovač (c) • 11 Srna • 12 Galinović • 13 Pokrivač • 14 Modrić • 15 Knežević • 16 Leko • 17 Klasnić • 18 Olić • 19 Kranjčar • 20 Budan • 21 Petrić • 22 Pranjić • 23 Runje • Izbornik: Bilić | Hrvatska |

| * p
* r
* u
Sastav Hrvatske  na  UEFA Euru 2016. |
| --- |
| 1 Vargić • 2 Vrsaljko • 3 Strinić • 4 Perišić • 5 Ćorluka • 6 Jedvaj • 7 Rakitić • 8 Kovačić • 9 Kramarić • 10 Modrić • 11 Srna (c) • 12 L. Kalinić • 13 Schildenfeld • 14 Brozović • 15 Ćorić • 16 N. Kalinić • 17 Mandžukić • 18 Rog • 19 Badelj • 20 Pjaca • 21 Vida • 22 Čop • 23 Subašić • Izbornik: Čačić | Hrvatska |

| * p
* r
* u
Sastav Hrvatske  na  FIFA Svjetskom prvenstvu 2018. (2. mjesto) |
| --- |
| 1 Livaković • 2 Vrsaljko • 3 Strinić • 4 Perišić • 5 Ćorluka • 6 Lovren • 7 Rakitić • 8 Kovačić • 9 Kramarić • 10 Modrić (c) • 11 Brozović • 12 L. Kalinić • 13 Jedvaj • 14 Bradarić • 15 Ćaleta-Car • 16 N. Kalinić • 17 Mandžukić • 18 Rebić • 19 Badelj • 20 Pjaca • 21 Vida • 22 Pivarić • 23 Subašić • Izbornik: Dalić | Hrvatska |